CELEX: 32007R0166
Language: hr
Date: 2007-02-16 00:00:00
Title: Uredba Komisije (EZ) br. 166/2006 od 16. veljače 2007. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               232
            
         32007R0166
   
               L 052/3
            
            
               SLUŽBENI LIST EUROPSKE UNIJE
            
            
               16.02.2007.
            
         
      UREDBA KOMISIJE (EZ) br. 166/2006
   od 16. veljače 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 1930/2006 (SL L 406, 30.12.2006., str. 9.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Komplet toaletnih predmeta namijenjen maloprodaji, koji se sastoji od:
                           
                                       —
                                    
                                    
                                       čaše,
                                    
                                 
                                       —
                                    
                                    
                                       posude za sapun,
                                    
                                 
                                       —
                                    
                                    
                                       cilindričnog držača za zubnu četkicu, i
                                    
                                 
                                       —
                                    
                                    
                                       dozatora za tekući sapun.
                                    
                                 Dozator za tekući sapun sastoji se od keramičke posude opremljene plastičnom pumpicom.
                           Svi predmeti načinjeni su od keramike i svi su jednakoga dizajna.
                           Upotrebljavaju se kao toaletni proizvodi.
                           (Vidjeti fotografiju) (1).
                        
                     
            
               6912 00 50
            
            
               Razvrstavanje se utvrđuje u skladu s odredbama Općih pravila 1., 3.b i 6. o tumačenju kombinirane nomenklature i tekstom oznaka KN 6912 00 i 6912 00 50.
               Prikazani toaletni predmeti čine komplet u smislu Općih pravila o tumačenje 3.b.
               Proizvod se razvrstava prema materijalu, keramici, koji ovom kompletu daje osnovnu osobinu.
            
         
               
                           2.
                        
                        
                           Predmet se sastoji od:
                           
                                       —
                                    
                                    
                                       plastične daske za zahod s poklopcem,
                                    
                                 
                                       —
                                    
                                    
                                       elektro-mehaničkog pomičnog raspršivača, i
                                    
                                 
                                       —
                                    
                                    
                                       elektrotermičke naprave.
                                    
                                 Proizvod obavlja nekoliko funkcija kao što su grijanje vode, raspršivanje vode i sušenje površine.
                        
                     
            
               8516 79 70
            
            
               Razvrstavanje se utvrđuje u skladu s odredbama Općih pravila 1., 3.c i 6. o tumačenju kombinirane nomenklature i tekstom oznaka KN 8516, 8516 79 i 8516 79 70.
               Proizvod je složen predmet koji se sastoji od različitih dijelova. Svaki dio se razvrstava u različiti tarifni broj (kao plastični sanitarni predmet pod tarifni broj 3922, kao elektro-mehanička naprava za raspršivanje u domaćinstvu pod tarifni broj 8509 te kao elektrotermička naprava pod broj 8516).
               Niti jedan od dijelova ne daje proizvodu njegovu temeljnu osobinu.
               Stoga se proizvod razvrstava u skladu s Općim pravilima o tumačenju 3.c pod tarifni broj 8516 (zadnji po redu među tim tarifnim brojevima koje treba jednako poštovati).
            
         
               
                           3.
                        
                        
                           Aparat se sastoji od:
                           
                                       —
                                    
                                    
                                       AM/FM radio prijamnika i izvođača,
                                    
                                 
                                       —
                                    
                                    
                                       sedam-kanalnog pojačala,
                                    
                                 
                                       —
                                    
                                    
                                       digitalnog procesora zvuka,
                                    
                                 
                                       —
                                    
                                    
                                       video pretvornika, i
                                    
                                 
                                       —
                                    
                                    
                                       daljinskog upravljača.
                                    
                                 Proizvod je namijenjen uživanju u zvuku i slici u kući.
                           Aparat može primati signale iz različitih izvora (na primjer uređaja za reprodukciju DVD-a, satelitskog prijamnika, kasetofona, video snimača).
                           Prije pojačavanja, zvučni signal se dekodira i prenosi u digitalni/analogni pretvornik.
                           Video signal je sinkroniziran sa zvučnim te se može pojačati kako bi se popravila kvaliteta slike.
                        
                     
            
               8527 99 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. uz odjeljak 16. i tekstom oznaka KN 8527 i 8527 99.
               U skladu sa značenjem objašnjenja 3. uz odjeljak 16., dio koji osigurava osnovnu funkciju ovog višedijelnog aparata je radio prijamnik i izvođač. Pojačavanje i obrada zvuka te sinkronizacija i pojačavanje slike smatraju se sekundarnim funkcijama u usporedbi s radio prijamom i izvođenjem.
               Stoga se ovaj višedijelni aparat razvrstava kao aparat za radijski prijam i izvođenje pod oznaku KN 8527 99 00.
            
         
               
                           4.
                        
                        
                           Novo vozilo s tri kotača i klipnim motorom s unutarnjim izgaranjem na paljenje pomoću kompresije i bruto težinom većom od 20 tona.
                           Vozilo se sastoji od šasije s motorom i kabine za vozača.
                           Prilikom predstavljanja nije bilo opremljeno za prijevoz građevinske opreme niti poljoprivrednim strojevima.
                        
                     
            
               8704 23 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. uz poglavlje 87. i tekstom oznaka KN 8704, 8704 23 i 8704 23 91.
               Šasija s motorom, opremljena kabinom za vozača na koju se može dodati razna oprema za prijevoz građevinske opreme ili poljoprivredni strojevi (koji ne čine jedinstvenu mehaničku jedinicu), ne razvrstava se pod poglavlje 84.
               U skladu s napomenom 3. uz poglavlje 87., razvrstava se pod tarifni broj 8704.
               Vidjeti također Napomene s objašnjenjem Harmoniziranog sustava uz tarifne brojeve 8432, 8704 i 8705.
            
         
               
                           5.
                        
                        
                           Novo vozilo s tri kotača i klipnim motorom s unutarnjim izgaranjem na paljenje pomoću kompresije i bruto težinom većom od 20 tona.
                           Vozilo se sastoji od šasije s motorom i kabine za vozača.
                           Na šasiji je, u poljoprivredne namjene, montiran raspršivač za krute tvari (radni stroj).
                           Također, vozilo se može voziti po javnim cestama.
                        
                     
            
               87059090
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8705, 8705 90 i 8705 90 90.
               Vozilo nije stroj na vlastiti pogon s kotačima pod tarifnim brojem 8432 budući da se na šasiji može montirati više vrsta radnih strojeva.
               Kako šasija s motorom i kabina za vozača ne čine jedinstvenu mehaničku cjelinu, vozilo se smatra motornim vozilom s posebnom namjenom i spada pod tarifnu oznaku 8705.
               Vidjeti također Napomene s objašnjenjem Harmoniziranog sustava za tarifne brojeve 8432 i 8705.
            
         
      
   
      (1)  Fotografija je isključivo ilustrativne prirode.